2001R1035 — DA — 06.10.2006 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EF) Nr. 1035/2001

af 22. maj 2001

om en dokumentationsordning for fangster af Dissostichus spp.







RÅDET FOR DEN EUROPÆISKE UNION — under henvisning til traktaten om oprettelse af Det Europæiske Fællesskab, særlig artikel 37, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), og ud fra følgende betragtninger: (1) Konventionen om bevarelse af de marine levende ressourcer i Antarktis, i det følgende benævnt »konventionen«, blev godkendt ved afgørelse 81/691/EØF ( 3 ) og trådte for Fællesskabets vedkommende i kraft den 21. maj 1982. (2) Denne konvention udgør rammen for det regionale samarbejde om bevarelse og forvaltning af de marine levende ressourcer i Antarktis gennem oprettelsen af en Kommission for Bevarelse af de Marine Levende Ressourcer i Antarktis, i det følgende benævnt »CCAMLR«, og gennem vedtagelsen af bevarelsesforanstaltninger, der bliver bindende for de kontraherende parter. (3) På det XVIII. årlige møde i november 1999 vedtog CCAMLR bevarelsesforanstaltning 170/XVIII om en dokumentationsordning for fangster af Dissostichus spp. (4) Indførelsen af en dokumentationsordning for fangster af Dissostichus spp. tager sigte på at øge kontrollen med den internationale handel med denne art og at identificere oprindelsen for enhver Dissostichus spp., der indføres fra eller udføres til territorier, der hører under CCAMLR's kontraherende parter. (5) Fangstdokumentet skal ligeledes gøre det muligt at fastslå, om Dissostichus spp. er blevet fisket i konventionsområdet i overensstemmelse med CCAMLR's bevarelsesforanstaltninger, og at indsamle fangstoplysninger, der kan lette den videnskabelige evaluering af bestandene. (6) Bevarelsesforanstaltning 170/XVIII er blevet obligatorisk for alle de kontraherende parter fra den 9. maj 2000. Det er derfor nødvendigt, at Fællesskabet gennemfører den. (7) Det er nødvendigt at indføre pligt til at fremlægge et fangstdokument ved al indførsel af Dissostichus spp., for at CCAMLR kan nå bevarelsesmålene for denne art. (8) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastlæggelse af de nærmere vilkår for udøvelsen af de gennemførelsesbeføjelser, der tillægges Kommissionen ( 4 ) — ud fra følgende betragtninger: UDSTEDT FØLGENDE FORORDNING:







KAPITEL I

Almindelige bestemmelser

Artikel 1

Formål

Denne forordning fastlægger de generelle principper og betingelser vedrørende Fællesskabets anvendelse af den dokumentationsordning for fangster af Dissostichus spp., som CCAMLR har vedtaget.

▼M1

Artikel 2

Anvendelsesområde

1. Denne forordning gælder for alle Dissostichus spp. henhørende under Taric-kode 0302698800, 0303798810, 0303798890, 0304208810 og 0304208890:

a) der landes eller omlades af EF-fiskerfartøjer eller

b) der importeres til eller eksporteres eller reeksporteres fra EF.

2. Forordningen gælder ikke for bifangster af Dissostichus spp. taget af trawlere i højsøfiskeri uden for CCAMLR-området.

I dette stykke forstås ved »bifangst af Dissostichus spp.« en mængde Dissostichus spp., der udgør højst 5 % af den samlede fangst af alle arter og højst 50 t pr. fangstrejse pr. fartøj.

3. Stk. 2, andet afsnit, kan ændres med henblik på at anvende CCAMLR's bevarelsesforanstaltninger, der bliver bindende for EF, efter proceduren i artikel 25, stk. 3.

▼B

Artikel 3

Definitioner

I denne forordning forstås ved:

a) »Dissostichus spp.«: fisk af arten Dissostichus eliginoides eller af arten Dissostichus mawsoni

b) »fangstdokument«: et dokument, der indeholder de oplysninger, der er nævnt i bilag I, og som fremlægges i overensstemmelse med modellen i bilag II

c) »CCAMLR-område«: det anvendelsesområde, som er defineret i artikel I i konventionen.

▼M2

d) »indførsel«: fysisk anbringelse af en fangst på en del af det geografiske område under statskontrol, undtagen hvis fangsten landes eller omlades i henhold til definitionerne i litra e) og f)

e) »landing«: første overførsel af en fangst i fanget eller forarbejdet form fra et fartøj til en havn eller et andet fartøj i en havn eller et frihandelsområde, hvor fangsten godkendes som landet af en havnestatsmyndighed

f) »omladning«: — omladning af en fangst i fanget eller forarbejdet form fra et fartøj til et andet fartøj eller transportmiddel, hvor en sådan overførsel finder sted på et område under havnestatens kontrol med henblik på at udføre fangsten fra denne stat — midlertidig anbringelse af en fangst på land eller på en konstruktion med henblik på at lette overførslen, hvis fangsten ikke landes i henhold til definitionen i litra e)

g) »udførsel«: enhver flytning af en fangst i fanget eller forarbejdet form fra et område under en landingsstats kontrol eller frihandelsområde, eller hvis staten eller frihandelsområdet indgår i en toldunion, en anden stat, der er medlem af denne toldunion

h) »genudførsel«: enhver flytning af en fangst i fanget eller forarbejdet form fra et område under statens kontrol, et frihandelsområde eller fra en stat, der er medlem af en importtoldunion, medmindre staten, frihandelsområdet eller en stat, der er medlem af importtoldunionen, er første indførselssted, hvor flytningen så betragtes som udførsel i henhold til definitionen heraf i litra g)

i) »havnestat«: en stat under hvis kontrol et specifikt havneområde eller frihandelsområde hører med henblik på landing, omladning, indførsel, udførsel og genudførsel, og som har ansvaret for udstedelse af en landings- eller omladningsgodkendelse.

▼B







KAPITEL II

Flagstatens forpligtelser

▼M2

Artikel 4

1. Medlemsstaterne kræver som forudsætning for at udstede en licens eller tilladelse til at fiske efter Dissostichus spp., at fartøjet kun lander fangster i stater, der er kontraherende parter i CCAMLR, eller som anvender fangstdokumentationsordningen.

2. Medlemsstaterne lader licenserne og tilladelserne til at fiske efter Dissostichus spp. ledsage af en fortegnelse over stater, der er kontraherende parter i CCAMLR, og over stater, der har meddelt CCAMLR's sekretariat, at de anvender fangstdokumentationsordningen.

3. Medlemsstaterne træffer de nødvendige foranstaltninger til at sikre, at alle fartøjer, der fører deres flag, og som har tilladelse til at fiske efter Dissostichus spp., ved hver landing eller omladning af Dissostichus spp. har udfyldt fangstdokumentet behørigt.

▼B

Artikel 5

Medlemsstaterne træffer de nødvendige foranstaltninger til at sikre, at det behørigt udfyldte fangstdokument medfølger ved hver omladning af Dissostichus spp. til fartøjer, der fører deres flag.

Artikel 6

Medlemsstaterne udleverer fangstdokumentformularer til alle fiskerfartøjer, der fører deres flag, og som har tilladelse til at fiske efter Dissostichus spp., og kun til disse fartøjer.

Artikel 7

Medlemsstaterne sørger for, at alle de fangstdokumentformularer, de udsteder, har et særligt identifikationsnummer således som anført i bilag I.

De påfører ligeledes hver fangstdokumentformular nummeret på den fiskerilicens eller -tilladelse til at fiske efter Dissostichus spp., som de har udstedt til det fartøj, der fører deres flag.







KAPITEL III

Skibsførerens forpligtelser

Artikel 8

1. Skibsføreren på et EF-fiskerfartøj sørger for, at det behørigt udfyldte fangstdokument medfølger ved hver landing eller omladning af Dissostichus spp. fra eller til hans fartøj.

2. Skibsføreren på et EF-fiskerfartøj, som har modtaget et eller flere fangstdokumentformularer, følger følgende procedurer før hver landing eller omladning af Dissostichus spp.:

a) skibsføreren sørger for, at alle de obligatoriske oplysninger, der er nævnt i bilag I, er korrekt angivet i fangstdokumentet

b) hvis en landing eller omladning omfatter fangster af de to Dissostichus-arter, registrerer skibsføreren i fangstdokumentet den anslåede samlede vægt af den fangst, der skal landes eller omlades med angivelse af den anslåede vægt for hver art

c) hvis en landing eller omladning omfatter de to Dissostichus-arter fanget i forskellige underområder og/eller statistikafsnit, anfører skibsføreren den anslåede vægt af hver art, der er fanget i hvert underområde eller statistikafsnit, i fangstdokumentet

d) skibsføreren giver via de hurtigste elektroniske midler, han råder over, fartøjets flagmedlemsstat meddelelse om fangstdokumentets nummer, fangstperioder, arterne, behandlingsform(erne), den anslåede vægt af den fangst, der skal landes, og fangstområde(r), landings- eller omladningsdato, landingshavn og -land eller omladningsfartøj og anmoder endvidere flagmedlemsstaten om et bekræftelsesnummer. Kommissionen kan fastsætte gennemførelsesbestemmelser vedrørende dette litra efter proceduren i artikel 25, stk. 2.

Artikel 9

▼M1

Efter at flagmedlemsstaten ved hjælp af datarapporter fra et automatiseret satellitbaseret fartøjsovervågningssystem (FOS), som uvedkommende ikke kan ændre på, har kontrolleret, at det befiskede område og den fangst, der skal landes eller omlades, som rapporteret af dets fartøj, er nøjagtigt registreret og svarer til fartøjets fiskeritilladelse, tildeler den føreren af det pågældende fartøj et bekræftelsesnummer ad den hurtigste elektroniske vej.

Fartøjsføreren anfører dette bekræftelsesnummer i fangstdokumentet.

▼B

Kommissionen kan fastsætte gennemførelsesbestemmelser vedrørende denne artikel efter proceduren i artikel 25, stk. 2.

Artikel 10

1. Straks efter hver landing eller omladning af Dissostichus spp. skal føreren af et EF-fiskerfartøj eller dennes godkendte repræsentant, der har modtaget en eller flere fangstdokumentformularer:

a) ved omladning sørge for, at fangstdokumentet underskrives af føreren af det fartøj, fangsten omlades til

b) ved landing sørge for, at fangstdokumentet ▼M2 — underskrives og påstemples som gyldigt af en officiel repræsentant for landingshavnen eller frihandelsområdet, der handler på vegne af enten toldmyndighederne eller fiskerimyndighederne i havnestaten, og som er beføjet til at godkende fangstdokumenter for Dissostichus spp., og ▼B — underskrives af den person, der modtager fangsten i landingshavnen eller frihandelsområdet.

2. Hvis fangsten opdeles ved landingen, giver skibsføreren eller dennes godkendte repræsentant en kopi af fangstdokumentet til hver person, der modtager en del af fangsten i landingshavnen eller frihandelsområdet. På den udleverede kopi anfører skibsføreren eller dennes godkendte repræsentant mængde og oprindelse af den fangst, som er modtaget af den pågældende person, som han lader kvittere for modtagelsen.

De oplysninger vedrørende fangsten, der er nævnt i dette stykke, kan ændres i medfør af CCAMLR's bevarelsesforanstaltninger, der er blevet obligatoriske for Fællesskabet, efter proceduren i artikel 25, stk. 3.

3. Skibsføreren eller dennes godkendte repræsentant skal straks undertegne og via de hurtigste elektroniske midler, han råder over, tilsende flagmedlemsstaten en kopi, eller, hvis den landede fangst er blevet opdelt, underskrevne kopier af fangstdokumenterne. Han sender ligeledes en kopi af det underskrevne dokument til hver person, der modtager en del af fangsten.

Kommissionen kan fastsætte gennemførelsesbestemmelser vedrørende dette stykke efter proceduren i artikel 25, stk. 2.

Artikel 11

EF-fiskerfartøjets fører eller dennes godkendte repræsentant opbevarer de originale underskrevne fangstdokumenter og sender dem til flagmedlemsstaten senest en måned efter fangstsæsonens afslutning.

Kommissionen kan fastsætte gennnemførelsesbestemmelser vedrørende denne artikel efter proceduren i artikel 25, stk. 2.

Artikel 12

1. Skibsføreren eller dennes godkendte repræsentant på et EF-fartøj, hvortil fangsten er blevet omladet, sørger straks efter landingen af Dissostichus spp. for, at det fangstdokument, han modtager fra de fartøjer, der har foretaget omladningen

▼M2

— underskrives og påstemples som gyldigt af en officiel repræsentant for landingshavnen eller frihandelsområdet, der handler på vegne af enten toldmyndighederne eller fiskerimyndighederne i havnestaten, og som er beføjet til at godkende fangstdokumenter for Dissostichus spp., og

▼B

— underskrives af den person, der modtager fangsten i landingshavnen eller frihandelsområdet.

2. Hvis fangsten opdeles ved landingen, giver skibsføreren eller dennes godkendte repræsentant en kopi af fangstdokumentet til hver person, der modtager en del af fangsten i landingshavnen eller frihandelsområdet. På den udleverede kopi anfører skibsføreren eller dennes godkendte repræsentant mængde og oprindelse af den fangst, som er modtaget af den pågældende person, som han lader kvittere for modtagelsen.

De oplysninger vedrørende fangsten, der er nævnt i dette stykke, kan ændres i medfør af CCAMLR's bevarelsesforanstaltninger, der er blevet obligatoriske for Fællesskabet, efter proceduren i artikel 25, stk. 3.

3. Skibsføreren eller dennes godkendte repræsentant skal straks underskrive og via de hurtigste elektroniske midler, han råder over, fremsende en kopi eller, hvis fangsten er blevet opdelt, kopier af de underskrevne og påstemplede fangstdokumenter til de flagstater, der har udstedt dem. Han sender en kopi af det eller de tilsvarende dokumenter til hver person, der modtager en del af fangsten.

Kommissionen kan fastsætte gennemførelsesbestemmelser vedrørende denne artikel efter proceduren i artikel 25, stk. 2.







KAPITEL IV

Medlemsstatens forpligtelser ved landing, indførsel, udførsel og genudførsel af Dissostichus spp.

▼M1

Artikel 13

1. Medlemsstaterne træffer de nødvendige foranstaltninger til at fastslå oprindelsen af alle Dissostichus spp., der importeres til eller eksporteres fra deres område, og til at fastslå, om sådanne Dissostichus spp. fanget i CCAMLR-området er taget på en måde, der er forenelig med CCAMLR's bevarelsesforanstaltninger.

2. Hvis en medlemsstat har grund til at formode, at landinger eller import af Dissostichus spp., der er anmeldt som værende blevet taget i højsøfiskeri uden for CCAMLR-området, faktisk udgøres af Dissostichus spp. fanget i CCAMLR-området, anmoder den flagstaten om at foretage en yderligere kontrol af fangstdokumentet ved hjælp bl.a. af datarapporter fra et automatiseret satellitbaseret fartøjsovervågningssystem (FOS).

Hvis flagstaten trods denne anmodning ikke godtgør, at fangstdokumentet blev kontrolleret ved hjælp af FOS-data, betragtes fangstdokumentet som ugyldigt ab initio, og import og eksport af Dissostichus spp. forbydes.

3. En medlemsstat skal straks underrette Kommissionen og de øvrige medlemsstater om alle tilfælde, hvor resultaterne af den yderligere kontrol omhandlet i stk. 2 tyder på, at fangsterne ikke er blevet taget på en måde, der er forenelig med CCAMLR's bevarelsesforanstaltninger, og om, hvilke foranstaltninger den pågældende medlemsstat har truffet i den forbindelse.

▼B

Artikel 14

Medlemsstaterne træffer de nødvendige foranstaltninger til at sikre, at der ved hver landing af Dissostichus spp. i deres havne medfølger et behørigt udfyldt fangstdokument.

▼M1

Artikel 15

1. Medlemsstaterne træffer alle nødvendige foranstaltninger til at sikre, at hver ladning Dissostichus spp., som importeres til eller eksporteres fra deres område, ledsages af ét eller flere fangstdokumenter, der er godkendt med henblik på eksport eller reeksport, og som vedrører den samlede mængde Dissostichus spp. i ladningen.

2. Medlemsstaterne sørger for, at toldmyndighederne eller andre kompetente officielle repræsentanter kræver og undersøger dokumentationen for hver ladning Dissostichus spp., der importeres til eller eksporteres fra deres område, for at kontrollere, at den indeholder ét eller flere fangstdokumenter, der er godkendt med henblik på eksport eller reeksport, og som omfatter den samlede mængde Dissostichus spp. i ladningen. Disse myndigheder eller repræsentanter kan også undersøge indholdet af enhver ladning for at kontrollere oplysningerne i fangstdokumentet eller -dokumenterne.

3. Medlemsstaterne underretter Kommissionen om alle tilfælde, hvor resultaterne af kontrollen omhandlet i stk. 1 og 2 tyder på, at dokumentationskravene i denne forordning ikke er opfyldt.

4. Et Dissostichus-fangstdokument skal, for at være godkendt med henblik på eksport, opfylde følgende betingelser:

a) indeholde alle de oplysninger, der er nævnt i bilag I, og være forsynet med alle nødvendige underskrifter

b) indeholde en attest, der er underskrevet og stemplet af en officiel repræsentant for eksportmedlemsstaten, og som bekræfter, at oplysningerne i dokumentet er korrekte.

▼B

Artikel 16

Medlemsstaterne træffer de nødvendige foranstaltninger til at sikre, at hver ladning Dissostichus spp., som genudføres fra deres område, ledsages af et eller flere fangstdokumenter, der gælder for genudførsel af den tilsvarende samlede mængde Dissostichus spp., som findes i ladningen.

Et fangstdokument er gyldigt for genudførsler, hvis det svarer til modellen i bilag III og indeholder de i artikel 19 nævnte oplysninger.







KAPITEL V

Importørens og eksportørens forpligtelser

▼M1

Artikel 17

Det er forbudt at importere og eksportere Dissostichus spp., hvis det pågældende parti ikke er ledsaget af et fangstdokument.

▼B

Artikel 18

1. For hver ladning Dissostichus spp., der skal udføres fra landingsmedlemsstaten, anfører eksportøren i hvert fangstdokument:

a) den i dokumentet angivne mængde af hver art af Dissostichus spp. i ladningen

b) navn og adresse på ladningens importør samt importsted

c) sit navn og sin adresse.

Efter at have underskrevet hvert fangstdokument sørger han for, at eksportmedlemsstatens kompetente myndighed underskriver og påstempler det som gyldigt.

2. De oplysninger, der er nævnt i stk. 1, kan ændres i medfør af CCAMLR's bevarelsesforanstaltninger, der er blevet obligatoriske for Fællesskabet, efter proceduren i artikel 25, stk. 3.

Artikel 19

1. I tilfælde af genudførsel anfører reeksportøren:

a) nettovægten af alle arter af de produkter, der skal genudføres, samt nummeret på det fangstdokument, som vedrører hver enkelt art og produkt

b) navn og adresse for ladningens importør, importstedet og eksportørens navn og adresse.

Han skal derefter sørge for, at reeksportmedlemsstatens kompetente myndighed med sin underskrift og påstempling attesterer gyldigheden af alle disse oplysninger.

2. De oplysninger, der er nævnt i stk. 1, kan ændres i medfør af CCAMLR's bevarelsesforanstaltninger, der er blevet obligatoriske for Fællesskabet, efter proceduren i artikel 25, stk. 3.







KAPITEL VI

Datatransmission

▼M1

Artikel 20

1. Flagmedlemsstaten tilsender straks ad den hurtigste elektroniske vej de kopier, der er nævnt i artikel 10 og 12, til CCAMLR's sekretariat, med kopi til Kommissionen.

2. Medlemsstaterne sender straks ad deres hurtigste elektroniske vej en kopi af de fangstdokumenter, som er godkendt med henblik på eksport eller reeksport, og af dokumenterne omhandlet i artikel 22a, til sekretariatet, med kopi til Kommissionen.

▼B

Artikel 21

Med henblik på fremsendelse til CCAMLR's sekretariat tilsender medlemsstaterne Kommissionen navnet på den eller de nationale myndighed(er) (med angivelse af navn, adresse, telefon- og telefaxnumre, samt e-postadresse), der skal udstede og godkende fangstdokumenterne.

▼M2

Artikel 22

Medlemsstaterne forelægger hvert år senest den 15. marts, den 15. juni, den 15. september og den 15. december Kommissionen en sammenfattende fortegnelse over, hvilke fangstdokumenter der er udstedt eller modtaget på deres område vedrørende landinger, indførsel, udførsel, genudførsel og omladninger, herunder følgende oplysninger: dokumentidentifikationsnummer, dato for landing, indførsel, udførsel, genudførsel eller omladning og vægt på den landede, indførte, udførte, genudførte eller omladede fangst samt oprindelse og bestemmelsessted.

▼M1







KAPITEL VI A

Salg af beslaglagte eller konfiskerede fisk

Artikel 22a

Hvis en medlemsstat skal sælge eller bortskaffe beslaglagte eller konfiskerede Dissostichus spp., udsteder den et særligt godkendt fangstdokument. Fangstdokumentet skal indeholde en erklæring om, hvorfor der er givet en sådan godkendelse, ligesom der i dokumentet skal redegøres for de omstændigheder, som de beslaglagte eller konfiskerede fisk bringes i handelen under. Medlemsstaterne sørger for, i det omfang det er muligt, at de skyldige i ulovligt fiskeri, ikke opnår økonomisk gevinst ved salg eller bortskaffelse af de pågældende fisk.

▼B







KAPITEL VII

Afsluttende bestemmelser

Artikel 23

Bilag I, II og III kan ændres i medfør af CCAMLR's bevarelsesforanstaltninger, der er blevet obligatoriske for Fællesskabet, efter proceduren i artikel 25, stk. 3.

Artikel 24

▼M1

De nødvendige foranstaltninger til gennemførelse af artikel 8, stk. 2, litra d), artikel 9, artikel 10, stk. 3, artikel 11, artikel 12, stk. 3, artikel 13, stk. 2, og artikel 15 vedtages efter proceduren i artikel 25, stk. 2.

▼B

De foranstaltninger, som skal træffes i henhold til artikel 10, stk. 2, artikel 12, stk. 2, artikel 18, stk. 2, artikel 19, stk. 2, og artikel 23, vedtages efter proceduren i artikel 25, stk. 3.

Artikel 25

1. Kommissionen bistås af den kommission, der er nedsat ved artikel 17 i forordning (EØF) nr. 3760/92 ( 5 ).

2. Når der henvises til dette stykke, anvendes artikel 4 og 7 i afgørelse 1999/468/EF.

3. Når der henvises til dette stykke, anvendes artikel 5 og 7 i afgørelse 1999/468/EF.

4. Perioden i artikel 4, stk. 3, og artikel 5, stk. 6, i afgørelse 1999/468/EF, fastsættes til tre måneder.

Artikel 26

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

▼M2









BILAG I

DISSOSTICHUS-FANGSTDOKUMENT OG DISSOSTICHUS-GENUDFØRSELSDOKUMENT

Fangstdokumentet og genudførselsdokumentet skal have

1) et særligt identifikationsnummer, som består af: i) fire cifre, hvoraf de to er landekoden, som fastlagt af Den Internationale Standardiseringsorganisation (ISO), efterfulgt af de sidste to cifre i det år, for hvilket dokumentet er udstedt ii) et trecifret sekvensnummer (begyndende med 001) med henblik på at angive den rækkefølge, hvori formularerne til fangstdokumenterne udleveres

2) og indeholde følgende oplysninger: i) navn, adresse og telefon- og telefaxnumre for den myndighed, der har udstedt fangstdokumentformularen ii) fartøjets navn, hjemstedshavn, nationale registreringsnummer, radiokaldesignal og eventuelt registreringsnummer hos IMO/Lloyd's iii) nummeret på den licens eller fiskeritilladelse, der alt efter tilfældet er udstedt til fartøjet iv) vægten af hver Dissostichus-art for hver landet eller omladet produkttype, opdelt på: a) CCAMLR-underområde eller -statistikafsnit, hvis fangsten hidrører fra konventionsområdet, og/eller b) FAO-område, -underområde eller -statistikafsnit, hvis fangsten ikke hidrører fra konventionsområdet v) fangstdatoer vi) ved landing: dato og landingshavn, og ved omladning: dato, omladningsfartøjets navn, flagstat og nationalt registreringsnummer (for EF-fartøjers vedkommende det interne nummer i »flådefortegnelsen«, som fartøjet har fået tildelt, jf. artikel 5 i Kommissionens forordning (EF) nr. 2090/98 af 30. september 1998 om Fællesskabets fortegnelse over fiskerfartøjer) vii) navn, adresse og telefon- og telefaxnumre for den eller de personer, der har modtaget fangsten, samt mængden af hver art og typen af det modtagne produkt, og viii) følgende transportoplysninger i den del af Dissostichus-fangstdokumentet, deromhandler udførsel, og om nødvendigt den del af Dissostichus-genudførselsdokumentet, der omhandler genudførsel: 1) ved søtransport: — containernummer/numre, eller ved flere containere, en separat liste over containernumre, der er underskrevet og påstemplet som gyldigt af den myndighed, der godkender Dissostichus-fangstdokumenter eller Dissostichus-genudførselsdokumenter, eller — fartøjets navn og — søfragtbrevsnummer samt udstedelsessted og -dato 2) ved lufttransport: — rutenummer, luftfragtbrevsnummer samt udstedelsessted og -dato 3) ved anden transport (landtransport): — lastvognens registreringsnummer og nationalitet, eller — godstransportnummer, og — udstedelsessted og -dato.









BILAG II









BILAG III